JUMAL KÕNELEB
Tere! Rõõm taas näha!
Kas sina vajad armastust?
Paljud meist tunnevad sellest puudust.
Paljud meist ei julge seda välja öelda.
Isegi mitte need, kes on usklikud.
Paljude soomlaste jaoks on see väga valus teema.
Mõnikord kuulutatakse, et sellest ei peaks väga palju rääkima
ja selle kogemisest ja tundmisest ei peaks puudust tundma.
Nagu seda peaks ainult uskuma.
1. Johannese 4:16 ütleb siiski nii:
"Ja me oleme tunnetanud ja uskunud armastust,
mis Jumalal on meie vastu."
Johannes kirjutab julgelt,
et ta on õppinud tundma seda armastust
ja ta usub sellesse.
Ta kuulutab, et tema on see, keda Jeesus armastab.
Kas sa võid niimoodi öelda? Kas sa julged sedasi öelda?
Kas see oleks vale?
Kas see oleks uhkeldamine, kui julgeksin öelda,
et Jeesus armastab mind?
Kas armastus teeb meid nõrkadeks?
Me võime seda harjutada ja öelda seda sellegipoolest.
Mina olen see, keda Jeesus armastab.
Mina, Joy, olen see, keda Jeesus armastab.
Ütle seda oma kodus:
mina olen see, keda Jeesus armastab.
Mina olen see, keda Jeesus armastab.
Seda võib öelda sagedasti kõigi kahtluste vastu seismiseks.
Mina olen see, keda Jeesus armastab.
Mina olen see, keda Jeesus tõesti armastab.
Ta armastab mind, Joy'd.
Mis siis saab, kui ütlen seda sada korda?
Omal ajal mõtlesin, miks Johannes ütles enese kohta nii?
Mulle selgitati, et Johannes ütles nii,
sest ta oli Jeesusele kõige armsam jünger.
Kui lugesin ise Piiblit, siis arvasin, et see ei saa olla sedasi,
kuna Piiblis öeldakse Jeesuse ja Jumala kohta,
et nad ei tee isikutel vahet ja kõik on neile sama kallid ja armsad.
Teine selgitus, mida kuulsin, oli see, et Johannes olevat veidi uhke
ja arvas endast paremini, kui teistest.
Kuid kui loeme Johannese evangeeliumit,
siis näeme hoopis,
et ta austas Jeesust rohkem kui keegi teine.
Nii et, Ta ei olnud uhke
ega keegi, keda Jeesus armastanuks rohkem kui teisi.
Seda on veidi raske uskuda, kui keegi on toredam, kui mina.
Mõni inimene on selgelt minust palju toredam.
Siis on kerge mõelda,
et Jumal armastab teda minust rohkem.
Sest ta on palju toredam.
Kuidas saaks Jumal öelda,
et Ta armastab vähem toredat inimest sama palju?
Johannesel oli see sama dilemma.
Ka tema mõtles enne, kui ütles, et Jeesus teda armastab,
et see armastus sõltub sellest, mida ta saavutab.
Luuka 9:54:
"Seda nähes jüngrid Jaakobus ja Johannes ütlesid:
Issand, kas sa tahad, et me käsime tulel taevast alla tulla
ja nad ära hävitada?”
Seal oli Samaaria küla, kus ei tahetud Jeesust vastu võtta.
Johannes mõtles, et ta teab, mida selles olukorras tuleks teha.
"Kui samaarlased ei taha Issandat vastu võtta,
siis palume, et Isa hävitaks nad."
Jeesus aga pööras ümber ja sõitles neid.
See ei ole ainus selline kirjakoht.
Näeme Piiblis ka teisi kohti, kus Johannes püüdis olla hea jünger
ja käituda õigesti,
aga ta ebaõnnestus selles ikka ja jälle.
Ta kukkus läbi just selles teemas.
Ta nägi, et Jeesus armastas inimesi ega tahtnud kedagi hävitada.
Jeesus ei tahtnud kedagi kõrvale jätta.
Johannes tundis kindlasti sisimas, et tema süda on teistsugune.
"Mis on Jeesuses nii erilist?"
Olin kord ühes kloostris palvetamas,
kui Püha Vaim tõstis palve ajal korraga esile ühe kirjakoha.
Johannese 13:23: "Üks ta jüngritest, see, keda Jeesus armastas,
oli tema kõrval lauas."
Me näeme, et viimasel õhtusöömaajal on Johannes kohal.
Ta lebab Jeesuse rinna najal.
Ta on täiskasvanu, aga lebab Jeesuse rinna najal
nagu laps isa süles.
Püha Vaim ütles mulle: "Kas sa näed seda?"
Mõistsin siis, et Johannes polnud teistest jüngritest armsam,
Johannes ei olnud teistest tähtsam ja ta ei olnud ka uhkeks läinud.
Ta oli aga ainus jünger,
kes julges võtta Jeesuse armastuse vastu.
Ta lihtsalt nõjatus Jeesuse rinnale.
Ta kindlasti mõtles: "Ma pole selleks võimeline.
Ma ei jaksa enam ja kõik mu püüdlused kukuvad läbi."
Sinus on midagi erilist ja ma tahan seda.
Jeesus, võta mind sülle, sest ma tahan seda armastust."
Ja ta sai seda kogeda.
See armastus muutis ta.
Ta ei olnud enam üks jüngritest.
Ta polnud enam endine kalamees Johannes.
Korraga oli ta see, keda Jeesus armastas.
Sellest sai tema identiteet. Tema sügavaim sisemus muutus,
nii et ta polnud enam lihtsalt jünger või Johannes,
vaid ta sai öelda: "Mina olen see, keda Jeesus armastab.
Ta armastab mind ikkagi, kuigi kukun haledalt läbi.
Ta lihtsalt armastab, armastab ja armastab."
Nagu kustumatu vulkaan - Jumala armastus ei lõppe kunagi.
See laava muudkui pulbitseb.
Jumala armastuse laava pulbitseb.
See muudkui pulbitseb ja pulbitseb.
See on see surve Tema sügavaimas olemuses.
See otsib mind.
Samal ajal see ka põletab.
Ülemalaul 8:6:
"Sest armastus on tugev nagu surm, armukadedus julm nagu surmavald.
Selle lõõsk on tulelõõsk, selle leegid Issanda leegid."
See tuli süütab mind rõõmu-ilutulestikuks.
See süütab vabaduseks.
Aga see ka põletab, sest see puudutab mu üksindust.
Kuid las see puudutab.
Las see põletab.
las see kõrvetab ära selle üksinduse.
See tervendab.
See on kirjakoht, mille kohta inimesed on mult küsinud:
"Joy, miks on Johannese 15:2 kirjutatud,
et iga oksa Temas, mis ei kanna vilja, Ta eemaldab?
Ma tean, milline ma olen.
Kas Ta eemaldab mind siis nüüd täielikult?"
See aga tähendab seda,
et siis, kui see armastuse tuli ja laava voolab minust üle,
siis see põletab minust kuivanud oksad.
See põletab ära mu üksinduse ja müüri, mille olen ehitanud,
mis ei lase mul võtta vastu armastust.
See põletab ära need asjad, mis mu sees ei ole mulle kasulikud.
Selle karmi kooriku. - Ja uhkuse.
Mind liigutab see kirjakoht.
Ta eemaldab need selleks, et ma kannaksin rohkem vilja.
Kõik see, mis rõhub ja seob, selle ta koristab minust ära.
Kõik selle, mis mind rõhub, ahistab ja hirmutab.
Armastus tuleb, puhastab, tervendab ja lohutab.
See tuleb ja vallutab mind üha rohkem ja kuivanud oksad kukuvad ära.
See ongi evangeeliumi tuum.
Hesekeli 36:26 kuulutab:
"Ja ma annan teile uue südame..."
Arvame, et usklikuks saades saame vaid igavese elu,
aga Jumal tahab midagi muud.
Ta tahab muuta me sisemust.
"Ja ma annan teile uue südame ja panen teie sisse uue vaimu.
Ma kõrvaldan teie ihust kivise südame ja annan teile lihase südame."
Jumal tahab tõesti korraldada me sisemuses
ühe armastava "riigipöörde".
Ta pole ainult välisest huvitatud.
Jah, Ta on ka sellest huvitatud, et meil oleks väliselt asjad korras,
aga ennekõike tahab Ta tulla elama su sisemusse,
Ta on armastus
ja Ta tahab tulla su sisemusse ning muuta su kõva südame;
muuta selle üksildase südame,
mis on ehitanud kaitsemüürid ja arvab ise hakkama saavat;
mis ei vaja midagi ja oskab kõike ise.
Kui Ta eemaldab selle ja muudab soojaks lihasüdameks,
saad olla rahulik ja lõõgastuda ning olla armastatud
lihtsalt selle tõttu, et sind armastatakse.
Mitte selle pärast, mida sa saavutad või ei saavuta.
Seda sama armastust koges ka Johannes,
kui ta seal Jeesuse rinna najal oli.
Ta taipas, et Jeesus armastab teda.
"Jeesus tõesti armastab mind."
See armastus muutis täiesti ta sisemuse ja identiteedi.
Korraga sai temast kõige julgem jüngreist.
Ta oli ainuke, kes läks risti juurde.
Ta ei kartnud enam midagi,
sest ta teadis, et Jeesus armastas teda.
Ta tegi kõike seda, mida teised püüdsid
ja mida ta oli ka ise üritanud oma jõust teha
ning ikka ja jälle selles ebaõnnestunud.
Korraga oli ta julge, korraga oli ta täis armastust.
Korraga oli ta just see, kes ta sooviski olla.
Miks see nii oli? Sest ta teadis, et teda armastatakse.
Ta tundis seda.
Luuka 3:16: "Siis vastas Johannes kõikidele..."
Siin on juttu Ristija Johannesest,
kellelt küsiti, kas tema on see, keda rahvas on Messiana oodanud?
Johannes vastas selle peale:
Mina ristin teid veega, aga on tulemas minust vägevam,
kelle jalatsipaelugi ei kõlba ma lahti päästma.
Tema ristib teid Püha Vaimu ja tulega."
Kui see Jumala armastuse tuli põletab -
kui Ta oma armastusega kõrvetab, siis just neid kuivi oksi,
milled olen ise enese külge kasvatanud.
Mul on selline väga kuiv,
aga tugev ja jäme oks küljes.
Seda olen kasvatanud lapsepõlvest saadik.
See on ise hakkama saamise oks.
Kui mu südamepinnasesse tekivad praod
ja ma ei suuda peatada seda armastuse laviini,
siis see põletab ja kõrvetab mu üksindustunnet.
See teeb haiget, aga samal ajal ka tervendab.
Kui identiteet on rajatud sellele, et inimene on sisemiselt üksinda,
siis Jumala armastus paneb proovile ja põletab ning teeb haiget.
See ei ole siiski ohtlik. Las see põletab pealegi.
Las see armastus puudutab ja põletab kustumatus tules
ning põletab ära kõik aganad selle kustumatu tulega.
Las see põletab ära mu kuivad oksad ja halva saagi.
Mind armastatakse. - Armastatakse tõesti.
Jeesuse südames põlesid need samad sõnad.
Enne, kui Ta midagi tegi, enne, kui Ta kedagi tervendas,
enne, kui Ta jutlustas oma esimese jutluse,
lasi Ta end ristida
ja Markuse 1:11 öeldakse: "Ja taevast kostis hääl:
Sina oled mu armas Poeg, sinust on mul hea meel!”
Luuka 3:22:
"...ja Püha Vaim laskus ihulikul kujul Jeesuse peale kui tuvi,
ja taevast kostis hääl:
Sina oled mu armas Poeg, sinust on mul hea meel!”
Taevaisa täitis Jeesuse Püha Vaimu- ehk armastuse vaimuga
ja ütles: "Jeesus, Sa oled mu armas Poeg.
Mul on Sinu üle hea meel.
Sa oled vägev, Sa oled mu armas Poeg."
Ta sai tunda seda armastust ja Ta sai kuulda seda armastust.
Jeesus sai teada, et Ta on vägev ja armastatud.
- Sama kehtib Joy kohta.
See oli see, mis õhkus kogu aeg Jeesusest.
See hõõgus Ta südames ja tegi Ta tugevaks.
Kui Ta viidi kõrbe ja Ta oli erinevate kiusatuste keskel,
siis Ta teadis kogu aeg,
et vaatamata katsumustele Isa armastab Teda.
"Isa armastab mind, ma olen Tema armas Poeg."
See on ilmutus, mida me kõik vajame
peale seda, kui oleme saanud usklikuks.
Kui sa pole veel saanud usklikuks, siis täna on päästepäev.
Täna on päev, mil Jeesus tahab tulla su südamesse
ja anda sulle igavese elu.
Jeesus tahab anda veel rohkem - Ta tahab anda sulle oma armastuse,
et ka sul võiks olla selline identiteet:
"Ma olen armastatud sellisena nagu ma olen.
Ma olen armastatud, sest Jumal on mind loonud.
Taevaisa, Jumal, armastab mind."
Kui see saab su tõelisuseks, siis mida enamat veel vaja on?
Milline katsumus võiks olla suur või milline olukord võimatu,
kui kõikvõimas Jumal armastab mind.
See ajab ära kogu hirmu.
Kui Jeesusel oli vaja kuulda neid sõnu
ja kogeda seda enne tegutsema asumist,
siis vajame meie seda veelgi rohkem.
Sa vajad seda veelgi rohkem ja Issand tahab sulle seda anda.
Issand tahab täita sind armastusega
ja põletada ära kogu su üksinduse ja pimeduse.
Ta tahab täita sind armastusega nii,
et oled selles täiesti veendunud, et sa oled armas ja armastatud.
Laseme sel end valitseda ja lubame armastusel end vallutada.
Alistume Jumala armastusele
ja anname end üle osaduseks Temaga.
Selleks, et olla üks Temaga ja mitte olla enam üksinda.
Me oleme nüüd kahekesi.
See toob kaasa nii imelisi asju. Kaasneb see, et ma ise kahanen.
Ma kahanen nendesse mõõtudesse, milleks mind on loodud.
Ma lõõgastun oma normaalsuuruses.
Ma ei pea kogu aeg olema suurem, tugevam ja kõrgem.
Ma võin lõõgastuda ja olla väike.
Ei ole vajadust olla enam nii suur ja tugev
ja kogu aeg end kõvasti upitada.
See toob mu sees kaasa ka selle, et ma märkan seda armastust eneses.
Mu süda on kuum.
Armastuse laava põleb ka minu südames.
Jumala armastus on juba valatud meisse.
Kui oleme võtnud Jeesuse vastu, on me südames väike vulkaan.
Ta elab meie sees.
Armastuse kuum laava pulbitseb me sees.
Roomlastele 5:5: "Aga lootus ei jäta häbisse,
sest Jumala armastus on välja valatud meie südamesse
Püha Vaimu läbi, kes meile on antud."
Kui sa igatsed seda
ja sõnad, mida oleme siin jaganud
ja Püha Vaimu ligiolu, mida siin tugevalt tunnetame,
paneb sind igatsema, et ka sina võiks kogeda seda armastust;
et ka sina võiksid teada, et oled Jumalale kallis
kõigest hoolimata, mida oled teinud - olgu su patud väikesed või suured
või olgu su minevik, milline tahes,
ometi oled sa armastatud Jeesuse tõttu.
Sa oled Talle ikkagi kallis.
Kui igatsed seda ja loodad, et võiksid seda kogeda,
siis Piibel kuulutab, et lootus ei jäta häbisse.
Tahame sulle täna kuulutada, et Jumala armastus tuleb ka sinu üle.
Püha Vaim, kes meile on antud, valab selle armastuse ka sinu üle.
Aitäh Püha Vaim, et Sa tuled ja täidad iga igatseva südame.
Sa tervendad iga purunenud südame
ja annad meile kõigile kivisüdame asemel lihase südame.
Jeesuse nimel, aamen.
Palvetame koos sinuga
Täna tahan palvetada Pauluse sõnadega
Eefeslaste kirjast 3:14.
"Sellepärast ma põlvitan Isa ees,
kelle käest iga suguvõsa taevas ja maa peal saab nime,
et ta teile oma kirkuse rikkust mööda
annaks väge
saada tema Vaimu läbi tugevaks seesmise inimese poolest,
et Kristus usu kaudu elaks teie südameis
ning te (ja me kõik) oleksite juurdunud ja kinnitatud armastuses,
et te suudaksite koos kõigi pühadega tunnetada,
milline on armastuse laius ja pikkus ja sügavus ja kõrgus,
ning ära tunda Kristuse armastust, mis ületab iga tunnetuse,
et te oleksite täidetud Jumala kogu täiusega.
Aga Jumalale, kes meis tegutseva väega
võib korda saata palju rohkem, kui oskame paluda või isegi mõelda,
temale olgu kirkus koguduses ja Kristuses Jeesuses
igavesest ajast igavesti kõigi sugupõlvedeni! Aamen."
Tänu, Issand!
Tänu, Issand, et Sinu armastusel ei ole laiust, sügavust ega pikkust.
Sinu armastus on igavene. See on sügavaimast sügavam.
See on pikem kui pikkus ja kõrgem kui kõrgus.
Issand, Su armastus ei lõppe.
Sellel pole algust ega lõppu.
Issand, Su armastus täidab kogu maa ja universiumi.
Issand, Sina oled armastus.
Me elame armastuses ja me oleme armastuses.
Armastus on tulnud me sisse ja me südamesse.
Issand, Sina oled armastus ja Sina elad meie sees.
Iga rakk me ihus, Issand, võib olla täis Sinu armastust.
Sinu armastav süda võib tuksuda meie sees.
Aitäh Issand! Aitäh Sinu armastuse eest.
Me laseme Su armastusel võtta võimust
ja vallutada meid pealaest varba otsteni.
Issand, täida meid turvatunde ja rõõmuga
ja lase meil lõõgastuda.
Issand, sinu armastusel ei ole mingisuguseid mõrasid.
See on täielikult täiuslik armastus.
See on puhas valgus.
See ei esita mulle tingimusi.
See lihtsalt voolab, on ja elab ning on üksnes valgus.
Tänud Jeesus, et Sa näitasid meile ja maailmale,
mis on armastus.
Sa surid meie eest, kui olime alles patused.
Sa ei oodanud, et me kõik oleks tulnud ja meelt parandanud.
Sa surid meie eest, kui olime alles patused.
Aitäh Su armastuse eest Jeesus.
Aitäh, et see murrab ja vabastab meid kõiki.
Aitäh, et see ei esita tingimusi ja on igavene.
Tänu Jeesus, et Su armastus on täis armu ja vabadust.
Inimestena me muretseme ja kiirustame sageli asjatult.
Fakt on see, et ühe asjaga on tõesti kiire.
Evangeeliumi kuulutusega.
Veel on kodusid ja inimesi,
kes pole kunagi kuulnud evangeeliumi.
TV7 jõuab kõikjale maailmas.
TV7't võib vaadata läbi interneti kõikjal maailmas.
Hakka sinagi toetama TV7 tööd,
et jõuaksime evangeeliumiga kõikide inimesteni.
Võid teha seda täna, helistades numbrile 900 1777.
Kõne hind Eestis on 7 eurot.
Võid kasutada ka kontonumbreid, mida näed peatselt ekraanil.
Igaüks meist võib olla levitamas evangeeliumi.
Tule osalema Jeesuse nimel!
Annetustelefon: 900 1777 (hind 7 eur) Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin